Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.2/\_\_

din \_\_\_\_\_\_februarie 2020

Cu privire la aprobarea Regulamentului privind

serviciul de colectare a impozitelor și taxelor locale

din cadrul primăriei or. Căușeni și abrogarea parțială

 a unei decizii

 În conformitate cu art. 160 (1) din Codul Fiscal al Republicii Moldova nr. 1163 – XIII din 24 aprilie 1997,

în baza pct. 2 din Hotărârea Guvernului Republicii Moldova privind activitatea serviciului de colectare a impozitelor și taxelor locale din cadrul primăriei nr. 998 din 20.08.2003 cu modificările și completările ulterioare,

 În temeiul art. 14 (1), (2), lit. m), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. Se aprobă Regulamentul privind serviciul de colectare a impozitelor și taxelor locale din cadrul primăriei or. Căușeni conform anexei parte integrantă a prezentei decizii.

2. Se abrogă pct. 1 din Decizia Consiliului Orășenesc Căușeni ”Cu privre la aprobarea Regulamentului serviciului de colectare a impozitelor și taxelor locale din cadrul primăriei or. Căușeni” nr. 3/20 din 2 martie 2005.

3. Prezenta decizie se comunică:

* Dlui Anatolie Donțu, primarul orașului Căușeni;
* DGAF Centru a Serviciului Fiscal de Stat al RM;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrului de stat al actelor locale.

 Primar Anatolie Donțu

 Secretarul Consiliului Orășenesc Cucoș - Chiseliță Ala

 Specialist Anatolie Focșa

Anexă la Decizia Consiliului Orășenesc

Căușeni nr. 2/\_\_\_ din \_\_\_\_ februarie 2020

REGULAMENTUL

 privind serviciul de colectare a impozitelor și taxelor locale

din cadrul primăriei or. Căușeni

**I. Dispoziţii generale**

1. Prezentul Regulament este elaborat în temeiul prevederilor art. 156 – 160 (1) din Codul Fiscal al Republicii Moldova nr. 1163 – XIII din 24 aprilie 1997, Hotărârii Guvernului Republicii Moldova privind activitatea serviciului de colectare a impozitelor și taxelor locale din cadrul primăriilor nr. 998 din 20.08.2003 cu modificările și completările ulterioare, Legii privind administraţia publică locală nr.436-XVI din 28 decembrie 2006 şi Legii privind finanţele publice locale nr. 397-XV din 16 octombrie 2003.

2. Noţiunile utilizate corespund noţiunilor definite prin actele normative în baza cărora a fost elaborat prezentul Regulament-tip.

 3. Serviciul de colectare a impozitelor şi taxelor locale din cadrul primăriei or. Căușeni (în continuare - SCITL) este un organ cu atribuţii de administrare fiscal, exercitănd, corespunzător domeniului de activitate, atribuţiile de popularizare a legislaţiei fiscale şi de examinare a petiţiilor, cererilor şi reclamaţiilor contribuabililor, de asigurare a evidenţei integrale şi conforme a contribuabililor ale căror obligaţii fiscale sînt calculate de serviciu şi a evidenţei acestor obligaţii, alte atribuţii prevăzute expres de legislaţia fiscală. Atribuţiile, privind efectuarea controlului fiscal sînt exercitate, conform Codului Fiscal al RM, în comun cu Serviciul Fiscal de Stat.

Funcţiile SCITL sînt exercitate prin intermediul perceptorilor fiscali. Ca excepţie, în cazul vacanței funcției, imposibilității exercitării de drept a funcției, etc…, aceste funcţii vor fi exercitate de secretarul Consiliului Orășenesc Căușeni sau de un alt funcţionar al primăriei, care nu este învestit cu dreptul de a semna documente de casă.

În exercitarea atribuțiilor sale, SCITL va utiliza, în mod obligatoriu, Sistemul informațional automatizat „Stingerea obligațiilor fiscale prin intermediul Serviciului de colectare a impozitelor și taxelor locale” (SIA SCITL).

Virarea încasărilor în numerar ale impozitelor, taxelor, majorărilor de întîrziere (penalităților) și/sau amenzilor se efectuează de către perceptorii fiscali și contribuabili prin diferite instrumente de plată, puse la dispoziție de Serviciul Guvernamental de Plăți Electronice (MPay), reglementat prin Hotărîrea Guvernului nr. 280 din 24 aprile 2013 „Cu privire la unele acțiuni de implementare a Serviciului Guvernamental de Plăți Electronice (MPay)”.

4. SCITL administrează următoarele impozite şi taxe locale:

  a) impozitul funciar de la persoanele fizice (cetăţeni) şi gospodăriile ţărăneşti (de fermier);

 b) impozitul pe bunurile imobiliare de la persoanele fizice (cetăţeni);

   c) taxele locale stabilite prin decizia Consiliului Orășenesc Căușeni încasarea cărora nu țin de competența altor instituții, întreprinderi sau organizații.

  5. Asigurarea SCITL cu documentele necesare pentru ţinerea evidenţei obligaţiilor fiscale, cu blanchete ale dărilor de seamă fiscale, cu avize de plată şi chitanţe de recepţie a plăţilor fiscale, precum şi cu alte documente pentru administrarea impozitelor şi taxelor locale, specificate la pct.4 al prezentului Regulament, este pusă în sarcina primarului orașului Căușeni. Blanchetele de strictă evidenţă se vor utiliza în modul stabilit.

 6. Serviciul Fiscal de Stat exercită controlul asupra respectării de către SCITL a legislaţiei fiscale.

  7. Reviziile de casă la primărie privind exercitarea funcţiilor SCITL de percepere şi transferare a mijloacelor băneşti în buget se efectuează de către Inspecţia financiară din subordinea Ministerului Finanţelor – odată cu efectuarea reviziilor asupra executării bugetelor anuale a orașului Căușeni, cu întocmirea actelor respective.

La încetarea raportului de serviciu al perceptorului fiscal sau al persoanei care exercită funcţiile acestuia, prin dispoziţia autorităţii executive, se creează o comisie care va efectua, în mod obligatoriu, revizia casei de încasări a impozitelor, taxelor şi a altor plăţi şi transmiterea la contabilitatea primăriei a chitanţelor şi a altor documente de care persoanele menţionate poartă răspundere. În componenţa comisiei se includ primarul sau viceprimarul orașului Căușeni, contabilul - şef al primăriei, precum şi un consilier din cadrul consiliului Orășenesc Căușeni. La constatarea unor nereguli, comisia va informa imediat Inspecţia financiară din subordinea Ministerului Finanţelor.

 La încadrarea altor persoane în funcţia de perceptor fiscal sau la delegarea acestor funcţii altei persoane din cadrul primăriei, contabilitatea urmează să le transmită chitanţierele şi alte documente necesare pentru exercitarea funcţiilor respective, cu întocmirea actului de transmitere.

  În lipsa temporară a perceptorilor fiscali, reviziile de casă la primărie privind exercitarea funcţiilor SCITL de percepere şi transferare a mijloacelor băneşti în buget le efectuează contabilitatea primăriei.

**II. Organizarea şi funcţionarea SCITL**

**8.**  SCITL este o structură publică locală condusă de primarul orașului Căușeni. Perceptorul fiscal activează în baza contractului de răspundere materială şi este încadrat în SCITL de primarul orașului Căușeni, în conformitate cu legislaţia în vigoare.

  În cazul încadrării în bază de concurs, în cadrul comisiei de concurs participă, în mod obligatoriu, un reprezentant al subdiviziunii teritoriale Căușeni a Serviciului Fiscal de Stat, iar în cazul încadrării prin alte modalităţi prevăzute de lege – numirea se face după obţinerea avizului favorabil din partea subdiviziunii teritoriale Căușeni a Serviciului Fiscal de Stat.

  9. Evaluarea performanţelor profesionale a perceptorilor fiscali se efectuează potrivit prevederilor Legii nr.158-XVI din 4 iulie 2008 cu privire la funcţia publică şi statutul funcţionarului public.

   10. SCITL, în procesul exercitării atribuţiilor sale, conlucrează cu celelalte organe cu atribuţii de administrare fiscală şi colaborează cu alte autorităţi ale administraţiei publice. El are dreptul să colaboreze cu organe competente din alte ţări şi să fie membru al organizaţiilor internaţionale de specialitate în baza acordurilor (convenţiilor) internaţionale. În cazul desfăşurării unor acţiuni în baza înţelegerilor reciproce cu alte organe de administrare fiscală, SCITL informează şi este informat despre măsurile întreprinse şi rezultatele lor, face schimb de informaţii în scopul exercitării atribuţiilor ce îi revin.

*1.Atribuţiile SCITL*

  11. SCITL exercită, corespunzător domeniului de activitate stabilite conform art. 156 din Codul fiscal al RM și pct. 3 al prezentului Regulament, următoarele atribuţii:

  - calculează obligaţiile fiscale în raport cu plăţile şi contribuabilii administraţi;

- asigură evidenţa integrală şi conformă a contribuabililor ale căror obligaţii fiscale sînt calculate de SCITL şi evidenţa acestor obligaţii, cu excepţia celor administrate de alte organe;

- aplică majorările de întîrziere (penalităţilor);

  - întreprinde măsuri pentru asigurarea stingerii obligaţiilor fiscale;

- popularizează legislaţia fiscală şi examinează petițiile contribuabililor;

- încasează în numerar impozitele, taxele, majorărilor de întîrziere (penalităţilor) şi/sau amenzilor;

- efectuează controale fiscale, în limitele competenţei sale. Metodele şi operaţiunile concrete utilizate la organizarea şi exercitarea controlului fiscal sînt determinate în baza Codului fiscal şi instrucţiunilor cu caracter intern ale Serviciului Fiscal de Stat;

 -  în comun cu Serviciul Fiscal de Stat, compensează sau restituie sumele plătite în plus şi sumele care, conform legislaţiei fiscale, urmează a fi restituite;

 - contribuie la tragerea la răspundere pentru încălcări fiscale;

  - asigură întreprinderea acțiunilor privind perfectarea actelor necesare în vederea aprobării deciziei despre stingerea prin scădere a obligației fiscale și luarea în evidență specială conform art. 174 alin. (1) din Codul fiscal;

  - exercită alte atribuţii prevăzute expres de legislaţia fiscală.

1. *Drepturile SCITL*

 12. SCITL este învestit de a exercita, în comun cu Serviciul Fiscal de Stat, cu următoarele drepturi privind plăţile administrate:

  - să controleze autenticitatea datelor din documentele de evidenţă şi din dările de seamă fiscale ale contribuabilului;

- să efectueze controale asupra modului în care contribuabilul respectă legislaţia fiscal, conform competenței de administrare;

  - să ceară explicaţiile şi informaţiile de rigoare asupra problemelor identificate în timpul controlului;

  - să încaseze în numerar impozite, taxe, majorări de întîrziere (penalităţi) şi/sau amenzi;

  - să solicite în procesul controalelor fiscale şi să obţină gratuit de la orice persoană informaţii, date, documente, necesare în executarea atribuţiilor sale, cu excepţia informaţiilor care constituie secret de stat, precum şi copii de pe ele, dacă acestea se anexează la actul de control;

  - să deschidă şi să examineze, să sigileze, după caz, indiferent de locul aflării lor, încăperile de producţie, depozitele, spaţiile comerciale şi alte locuri, cu excepţia domiciliului şi reşedinţei, folosite pentru obţinerea de venituri sau pentru întreţinerea obiectelor impozabile, altor obiecte şi documentelor;

- să controleze autenticitatea datelor din documentele de evidenţă şi din dările de seamă fiscale ale contribuabilului;

  - să aibă acces la sistemul electronic de evidenţă contabilă al contribuabilului;

- să utilizeze dări de seamă fiscale, date cuprinse în corespondenţa cu contribuabilii şi informaţii ale autorităţilor administraţiei publice pe suporţi electronici şi de alt fel, perfectaţi şi protejaţi conform legislaţiei în domeniu;

  - cu alte drepturi prevăzute expres în legislaţia fiscală.

 - compensează şi/sau restituie sumele plătite în plus.

 13. Suplimentar la drepturile specificate în pct. 12 al prezentului Regulament, SCITL, în comun cu organul fiscal, este în drept:

  - să ridice de la contribuabil documente în cazurile şi în modul prevăzut de Titlul V al Codului fiscal;

  - să constate încălcările legislaţiei fiscale şi să aplice măsurile prevăzute de legislaţie;

- să intenteze, sub semnătura primarului orașului Căușeni, în instanţele judecătoreşti competente acţiuni contra contribuabililor privind:

  a) anularea unor tranzacţii şi încasarea la buget a mijloacelor obţinute din aceste tranzacţii;

  b) anularea înregistrării întreprinderii sau organizaţiei în cazul încălcării modului stabilit de fondare a acestora sau al necorespunderii actelor de constituire prevederilor legislaţiei şi încasarea veniturilor obţinute de acestea;

  c) lichidarea întreprinderii sau organizaţiei în temeiurile stabilite de legislaţie şi încasarea veniturilor obţinute de acestea;

  d) alte acţiuni în conformitate cu legislaţia;

  e) să ceară şi să verifice lichidarea încălcării legislaţiei fiscale, să aplice, după caz, măsuri de constrîngere;

  f) la estimarea obiectelor impozabile şi la calcularea impozitelor şi taxelor, să utilizeze metode şi surse directe şi indirecte;

 g) să citeze la organul fiscal contribuabilul, persoana presupusă a fi subiectul impozitării, persoana cu funcţie de răspundere a contribuabilului, inclusiv responsabilul de evidenţa documentelor referitoare la persoana presupusă a fi subiectul impozitării pentru a depune mărturii, a prezenta documente şi informaţii în problema de interes pentru autoritatea fiscală, cu excepţia documentelor şi informaţiilor care, potrivit legii, constituie secret de stat;

1. *Obligaţiile SCITL*

 14. În corespundere cu domeniul său de activitate, SCITL este obligat:

 a) să acţioneze în strictă conformitate cu Constituţia Republicii Moldova, Codul fiscal şi alte acte normative;

  b) să trateze cu respect şi corect contribuabilul, reprezentantul acestuia, alţi participanţi la raporturile fiscale;

  c) să popularizeze legislaţia fiscală;

d) să informeze contribuabilul, în cazurile prevăzute de legislaţia fiscală sau la solicitarea acestuia, despre drepturile şi obligaţiile lui;

 e) să informeze contribuabilul, la cerere, despre impozitele şi taxele în vigoare, despre modul şi termenele lor de achitare şi despre actele normative respective;

 f) să primească, să înregistreze şi să soluționeze petițiile înaintate, precum şi să asigure legalitatea deciziilor şi comunicarea lor în termen legal;

 g) să efectueze controale fiscale şi să întocmească actele de rigoare;

 h) să verifice, în timpul controalelor fiscale, documentele de evidenţă şi dările de seamă fiscale ale contribuabilului;

 i) la cererea scrisă a contribuabilului, în care se indică destinaţia certificatului, să elibereze certificate ce atestă lipsa sau existenţa restanţelor faţă de buget la plăţile administrate;

 j) să ţină evidenţa contribuabililor ale căror obligaţii fiscale sînt calculate de SCITL, precum şi evidenţa acestor obligaţii fiscale, inclusiv a restanţelor, să transfere la buget sumele încasate ca impozite, taxe, majorări de întîrziere (penalităţi), amenzi, conform legislaţiei fiscale şi în modul stabilit de Guvern;

 k) să întocmească, cu concursul organului fiscal, avizele de plată a obligaţiilor fiscale, să distribuie gratuit contribuabililor formularele tipizate de dări de seamă fiscale;

 l) să remită contribuabililor, conform legislaţiei fiscale, avizele de plată a obligaţiilor fiscale, precum şi deciziile emise;

 m) să efectueze, la cererea contribuabilului, compensarea sau perfectarea materialelor pentru restituirea sumelor plătite în plus sau a sumelor care, conform legislaţiei fiscale, urmează a fi restituite;

 n) în cazul depistării unei încălcări fiscale şi neîndeplinirii cerinţelor legale ale funcţionarului fiscal şi/sau perceptorului fiscal, să emită decizii privind aplicarea de sancţiuni;

 s) să exercite alte obligaţii prevăzute expres de legislaţia fiscală.

Evidenţa contribuabililor şi a obligaţiilor fiscale ale acestora, calculate de serviciile de colectare a impozitelor şi taxelor locale, se va ţine de către aceste serviciu în modul şi forma stabilit în Regulamentul dat şi în Instrucţiunea privind modul de calculare, evidenţă şi achitare a impozitelor şi taxelor locale administrate de serviciul de colectare a impozitelor şi taxelor locale din cadrul primăriei aprobat sub formă de Anexa nr. 2 la Hotărârea Guvernului RM nr. 998/2003.

  15. Obligaţiile prevăzute la lit. m) şi n) din pct. 14 al prezentului Regulament sînt executate de SCITL în comun cu organul fiscal. Deciziile privind aplicarea de sancţiuni în cazurile prevăzute la lit. m) a pct.14 se adoptă de conducerea organului fiscal după coordonarea prealabilă cu primarul.

*4. Actele SCITL*

  16. Decizia privind executarea atribuţiilor SCITL este emisă prin dispoziţia primarului. Prin derogare de la prevederile Titlului V al Codului fiscal, dispoziţiile primarului şi acţiunile perceptorului pot fi contestate în modul stabilit de lege.

  17. În cazul atribuţiilor exercitate în comun cu organul fiscal, decizia este emisă de conducerea organului fiscal după ce a fost coordonată cu primarul.

 Dacă primarul refuză să semneze decizia, aceasta capătă putere juridică din momentul semnării de către conducerea organului fiscal, care face înscrierea despre refuzul primarului de a o semna.